Ordenli Azərbaycan (film, 1938)

Məzmun 
Oktyabr inqilabının 20 illiyinə ithaf edilmiş yubiley filmidir.

Film tematik icmal prinsipi əsasında qurulmuşdur. Ekranda qarlı dağlar, şəlalələr, Göy-gölün mənzərəsi və onun ətrafı, üzüm və meyvə bağları, balıq ovu və s. görünür. Sonra kadrlar bizi keçmişə qaytarır. Müəlliflər inqilabdan əvvəlki xronikanı-neftçilərin ağır əməyini, kəndlilərin toxum səpmələrini və s. tarixi sənədləri nümayiş etdirirlər. Serqo Orconikidze Azərbaycanın sosializm quruculuğu işindəki uğurlarından danışır. Burada xalq təsərrüfatının bərpası, qəhrəman neftçilər, Bakı öz əksini tapmışdır.

Filmdə böyük satirik, şair Mirzə Ələkbər Sabirin şerləri də səslənir. Film Moskvada Azərbaycan incəsənəti ongünlüyünün keçirilməsi ilə əlaqədar çəkilmişdir.

 Film haqqında 
Film Qara Qarayevin kinoda ilk işidir.

Film Əbülhəsənin kinoda ilk işidir.

 Filmin heyəti 

 Film üzərində işləyənlər 
Baş rejissor: Rza Təhmasib
Rejissorlar: Qriqori Braginski, A.Konstantinov, Şua Şeyxov
Ssenari müəllifi: Rəsul Rza, Əbülhəsən
Operator: Seyfulla Bədəlov, Muxtar Dadaşov, Camal İsmixanov, Leon Aristakesov, Fyodor Novitski
Bəstəkar: Niyazi, Qara Qarayev, Cövdət Hacıyev
Səs operatoru: İlya Ozerski
İkinci rejissor: Qəmər Salamzadə, Niyazi Bədəlov
Rejissor köməkçisi: Lətif Səfərov

 Həmçinin bax 

Kateqoriya:1938-ci ilin Azərbaycan filmləri
Kateqoriya:Tammetrajlı sənədli filmlər